Kerteminde: Formand for Kirsebærfestivalen, Erik Jørgensen, har øjeblikket trukket sig fra sin post, efter han tirsdag eftermiddag har fået besked om, at resten af bestyrelsen ikke ønsker at samarbejde med ham.

Beslutningen om, at der ikke længere var tillid til formanden, blev truffet på et bestyrelsesmøde mandag aften, hvor Erik Jørgensen valgte ikke at møde op.

- Samarbejdet har været meget vanskeligt. Vi er alt for forskellige og har forskellig opfattelse af tingene, siger næstformand i bestyrelsen, Aleksandra Pfeil Sørensen, der fortæller, at det blandt andet har været den meget bastante kritik af byens butikker, bestyrelsen ikke er enig i.

- Hans kritik af byens butikker har været hans egen, og den deles ikke af resten af bestyrelsen, forklarer Aleksandra Sørensen.

- Det var samtlige medlemmer af bestyrelsen, der var enige om, at det ikke kan fortsætte på den måde.